Sy is my gunsteling van AL die prinsesse! Sy het 'n goeie hart, kan mooi sing en het die hotste prins! Ons keuse vir haar is Zooey Deschanel. Ek weet sy het bruin hare en Cinderella het blonde hare, maar sy het net die perfekte gesig! Sy lyk vir my presies soos my geliefde prinses en sy het ook 'n oulike en borrelende persoonlikheid. Haar Happily Ever After is Ryan Renolds en hy sal AL die drome wat haar hart maak, waar laat word!
Hierdie prinses is van die Disney weergawe van The Princess and the Frog! Sy is ook oulik en down to earth en al was ek nie mal oor die fliek nie, het ek van haar gehou. Halle Berry is ons Real Life Tiana! Sy is super mooi en nie bang om haar se te se nie, nes Tiana! Ek is mal oor Halle Berry en sy pas perfek by Tiana! Sy kan stylvol en klassiek wees, maar 'n mens moet haar nie onderskat nie. Sy kan beslis 'n katjie wees wat 'n mens nie sonder hanskoene aanpak nie! Haar prins sal Hugh Jackman wees. Hierdie besluit voel bietjie weird nadat ek hom in Les Misèrables gesien het, maar ek dink hy kan 'n dark en classy prins wees!
Wat is meer romanties as 'n prins wat deur berge en dale reis, 'n draak weg en dan jou met 'n passievolle soen wakker maak! Hierdie is sooo 'n classic fliek! Ons Real life Aurora is Reese Witherspoon! Sy het ook so 'n classic look en ek is mal oor haar! Flieks is altyd net meer romanties as Reese Witherspoon daarin is! Kyk net hoe sweet was sy in Water for Elephants en selfs This Means War. Haar prins is Christian Bale en dit is nie net omdat ek verslaaf is aan hom nadat ek Batman gekyk het nie! Hy is ook sweet en 'n regte hero!
Jasmine is eksoties en mysterieus en sy het 'n tier as haar beste vriend! Ek hou ook nogal van haar klerestyl. Ons Jasmine is Aishwarya Rai wat jy sal onthou van Pink Panther 2. Sy is beeldskoon en net so eksoties soos Jasmine! Ek dink sy sal 'n great prinses maak. Jasmine is egter niks sonder haar Aladin nie en ons het net die een: Sendhil Ramamurthy (van die TV series Heroes en Covert Affairs) sal ons Real Life Aladin wees! Kry jou turban en vlieende mat reg, want hierdie gaan 'n wilde avontuur wees!
Belle is nogals soos ons! Sy is skaam (ek weet, ek weet, mens sal nooit se ons is skaam nie) en is mal oor lees! Ons hou ook van haar goue rok, wat beslis 'n classic is en net soos haar rok het sy 'n hart van goud! Ons Real Life Belle is Anne Hathaway. Sy is een van die beste en mooiste aktrises OOIT en na Les Misèrables hou ek net nog meer van haar. Sy lyk altyd stylvol en elegant en maak nie saak of haar hare kort of lank is nie, sy sal altyd beeldskoon lyk! Ons prins vir Belle is Ryan Gosling en hy is beslis nie 'n Beast nie! Inteendeel, as Beast 'n teenoorgestelde gehad het, dan sou dit hy gewees het!